open-index/open-wikipedia-markdown huggingface dataset:
Ναντέζντα Κρούπσκαγια

Η **Ναντέζντα Κονσταντίνοβνα Κρούπσκαγια** (ρωσικά: *Надежда Константиновна Крупская* ; 26 Φεβρουαρίου 1869 - 27 Φεβρουαρίου 1939) ήταν Ρωσίδα πολιτικός και σύζυγος του Βλαντίμιρ Λένιν.

Η Κρούπσκαγια γεννήθηκε στην Αγία Πετρούπολη από αριστοκρατική οικογένεια, που κατέληξε στην ανέχεια, και ανέπτυξε ισχυρές θέσεις σχετικά με τη βελτίωση της ζωής των φτωχών. Ένθερμη υποστηρίκτρια του μαρξισμού, συναντήθηκε με τον Λένιν το 1894. Συνελήφθησαν το 1896 λόγω των επαναστατικών δραστηριοτήτων τους και μετά την εξορία του Λένιν στη Σιβηρία, επιτράπηκε στην Κρούπσκαγια να τον ακολουθήσει το 1898 με την προϋπόθεση ότι θα παντρεύονταν. Εγκαταστάθηκαν στο Μόναχο και στο Λονδίνο μετά την εξορία τους, προτού επιστρέψουν για μικρό χρονικό διάστημα στη Ρωσία προκειμένου να συμμετάσχουν στην αποτυχημένη επανάσταση του 1905.

Μετά την επανάσταση του 1917, η Κρούπσκαγια εισήλθε στο προσκήνιο της πολιτικής σκηνής και έγινε το 1924 μέλος της κεντρικής επιτροπής του Κομμουνιστικού Κόμματος. Από το 1929 έως το 1939 ήταν αναπληρώτρια επίτροπος παιδείας, με ισχυρή επιρροή στο σοβιετικό εκπαιδευτικό σύστημα, συμπεριλαμβανομένης της ανάπτυξης της σοβιετικής βιβλιοθηκονομίας.

## Gallery

Krupskaja-old.jpg|Η Κρούπσκαγια (στη μέση) τη δεκαετία του 1930
Krupskaja Spandau.jpg|Πίνακας σε ένα νηπιαγωγείο στο πρώην ανατολικό κομμάτι της Γερμανίας.


## Έργα

* *Memories of Lenin.* New York: International Publishers, 1930. —Reissued as *Reminiscences of Lenin.*
* *On Education: Selected Articles and Speeches.* Moscow: Foreign Languages Publishing House, 1957.

## Περαιτέρω μελέτη

* Clements, Barbara Evans, *Bolshevik Women,* Cambridge University Press, 1997.
* McDermid, Jane and Anya Hilyar, "In Lenin's Shadow: Nadezhda Krupskaya and the Bolshevik Revolution," in Ian D. Thatcher (ed.), *Reinterpreting Revolutionary Russia.* New York: Palgrave Macmillan, 2006; pp. 148–165.
* McNeal, Robert H., *Bride of the Revolution: Krupskaya and Lenin.* London: Gollancz, 1973.
* Raymond, Boris *The Contribution of N. K. Krupskaia to the Development of Soviet Russian Librarianship: 1917–1939.* Ann Arbor, MI: University of Chicago, 1978.
* Scott, Marcia Nell Boroughs, *Nadezhda Konstantinovna Krupskaya: A Flower in the Dark.* PhD dissertation. University of Texas at Arlington, 1996. Available from ProQuest Dissertations Publishing, 1383491.
* Sebestyen, Victor, *Lenin the Dictator: An Intimate Portrait.* New York: Pantheon, 2017.
* Stites, Richard, *The Women's Liberation Movement in Russia: Feminism, Nihilism, and Bolshevism, 1860-1930.* Princeton, NJ: Princeton University Press, 1978.

## Εξωτερικοί σύνδεσμοι

* Nadezhda Krupskaya
* Krupskaya Internet Archive
* Obituary by Leon Trotsky
* Krupskaya on deathbed

## Παραπομπές


Κατηγορία:Ρωσίδες πολιτικοί
Κατηγορία:Βλαντίμιρ Λένιν
Περίπτερο Κουάν Κουνγκ

Το **Περίπτερο Κουάν Κουνγκ** είναι ένας ναός στο νησί Τσεουνγκ Τσάου στο Χονγκ Κονγκ. Χτίστηκε το 1973  και είναι αφιερωμένο στον Θεό του Πολέμου και του Πλούτου, Κουάν Τάι (μεταφράζεται επίσης ως Λόρδος Guan ή Kwan Kung). Το σπαθί του, το Kwan Dou, εκτίθεται επίσης στο Περίπτερο Κουάν Κουνγκ.

Ο ναός περιέχει ένα άγαλμα Kwan Tai ύψους 8 ποδιών (περίπου 2,5 μέτρα), κατασκευασμένο από ένα ενιαίο κομμάτι ξύλου καμφοράς. Μπροστά από το περίπτερο υπάρχει ένας καυστήρας θυμιάματος με δύο δράκους.

## Παραπομπές


## Εξωτερικοί σύνδεσμοι

* είσοδος ανοιχτής ζωής 
* Εικόνες του ναού: https://www.flickr.com/photos/jkurittu/1952771639/ http://www.tripntale.com/pic/6580/338304/dsc-3049-kwan-kung-pavilion-jpg-in-cheung-chau-hong-kong 

Κατηγορία:Ταοϊσμός
Κατηγορία:Πολιτισμός του Χονγκ Κονγκ
Μικρός Κέχρος Ροδόπης

O **Μικρός Κέχρος** είναι ορεινό χωριό της Θράκης στην Περιφερειακή Ενότητα Ροδόπης το οποίο βρίσκεται προς τα όρια με την Περιφερειακή Ενότητα Έβρου, σε απόσταση 49 χλμ. (οδηγικά) ΒΑ. από την Φιλλύρα (έδρα του δήμου), 61 χλμ. Α.-ΒΑ. από την Κομοτηνή και 66 χλμ. Β. από την Αλεξανδρούπολη. Ως ξεχωριστός οικισμός αναφέρεται επίσημα για πρώτη φορά το 1961 να προσαρτάται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 103 κατοίκους. Οι απογραφές πληθυσμού  είναι:

## Παραπομπές


Κατηγορία:Χωριά της περιφερειακής ενότητας Ροδόπης
Μικρός Κέχρος
Κατηγορία:Δήμος Αρριανών
Ιωάννης του Μπέβερλι

Ο **Ιωάννης του Μπέβερλι** (πέθανε στις 7 Μαΐου 721) ήταν Άγγλος επίσκοπος που έδρασε στο βασίλειο της Νορθουμβρίας. Διετέλεσε επίσκοπος Έξαμ (*Hexham*) και έπειτα επίσκοπος Υόρκης, που ήταν το πιο σημαντικό θρησκευτικό αξίωμα στην περιοχή. Θεμελίωσε την πόλη του Μπέβερλι χτίζοντας εκεί την πρώτη κατασκευή, ένα μοναστήρι. Στον Ιωάννη αποδίδονται θαύματα κατά την διάρκεια της ζωής του και μετά τον θάνατό του. Ανακηρύχθηκε άγιος το 1037 από τον Πάπα Βενέδικτο Θ΄.

## Παραπομπές


Κατηγορία:Χριστιανοί άγιοι του 8ου αιώνα
Κατηγορία:Επίσκοποι του 8ου αιώνα
Κατηγορία:Επίσκοποι του 7ου αιώνα
Δαβίδ Ουαλίας

Ο **Δαβίδ** (ουαλικά: *Dewi Sant*, , ) ήταν Ουαλός επίσκοπος του Μάινιου (*Mynyw*, σημερινό *St Davids*) κατά τον 6ο αιώνα. Είναι ο προστάτης άγιος της Ουαλίας. Ο Δαβίδ γεννήθηκε στην Ουαλία και είναι γνωστός σχετικά μεγάλος αριθμός πληροφοριών για τη ζωή του. Η ημερομηνία γέννησής του, ωστόσο, είναι αβέβαιη: οι εικασίες κυμαίνονται από το 462 έως το 512. Κατά την Παράδοση ήταν γιος του Αγίου Non και εγγονός του Ceredig ap Cunedda, βασιλιά του Ceredigion. 

Η Ορθόδοξη και η Καθολική Εκκλησία τιμούν την μνήμη του την 1η Μαρτίου.

## Παραπομπές


Κατηγορία:Ασκητές
Κατηγορία:Επίσκοποι του 6ου αιώνα
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Πασιανός

Ο **Πασιανός** (λατ.: *Pacianus*, , περίπου 310–391 μ.Χ.) ήταν επίσκοπος Βαρκελώνης κατά τον τέταρτο αιώνα. Ήταν επίσκοπος από περίπου το 365 μ.Χ. έως το 391 μ.Χ., διαδεχόμενος τον Πρετέξτατο (*Pretextat*), ο οποίος είχε συμμετάσχει σε Σύνοδο στην Σαρδική το 347 μ.Χ. και είναι ο πρώτος καταγεγραμμένος επίσκοπος της Βαρκελώνης.

Θεωρείται Πατέρας της Εκκλησίας και αναφέρεται στο *De viris illustribus* του Ιερωνύμου, στο οποίο επαινείται η ευγλωττία, οι γνώσεις του, η αγνότητα και η αγιότητα της ζωής του.

Τα γραπτά του σώζονται μόνο εν μέρει σε τρία γράμματα και μια σύντομη πραγματεία, το *Paraenesis ad Poenitentiam*. Στα γραπτά του ασχολείται με την εκκλησιαστική πειθαρχία, το βάπτισμα, το παπικό πρωτείο και τις διδασκαλίες σχετικά με την αποκήρυξη του Νοβιανισμού, ο οποίος τότε ανθούσε στην Ισπανία. Είναι επίσης γνωστός για μια φράση από ένα από τα γράμματά του: *Christianus mihi nomen est, catholicus vero cognomen* («Το όνομά μου είναι Χριστιανός, το επώνυμό μου Καθολικός».)

Ο Πασιανός ήταν παντρεμένος και απέκτησε έναν γιο, τον Flavius Dexter, ο οποίος υπηρέτησε ως οικονόμος του Θεοδοσίου Α΄ και ως πραιτωριανός του Ονωρίου  . Ο Ιερώνυμος δεν γνώριζε τον Πασιανό προσωπικά, αλλά ήξερε τον γιο του, στον οποίο είναι αφιερωμένο το *De Viris Illustribus*.

## Παραπομπές


Κατηγορία:Χριστιανοί άγιοι του 4ου αιώνα
Κατηγορία:Εκκλησιαστικοί Πατέρες
Κατηγορία:Επίσκοποι του 4ου αιώνα
Κατηγορία:Επίσκοποι και Αρχιεπίσκοποι Βαρκελώνης
Εθελβέρτος του Κεντ

Ο **Εθελβέρτος** (*Æthelberht*, *Æthelbert*, *Aethelberht*, *Aethelbert* ή *Ethelbert*,  550&nbsp;- 24 Φεβρουαρίου 616) ήταν βασιλέας του Κεντ από περίπου το 589 μέχρι τον θάνατό του το 616. Ο μοναχός του 8ου αιώνα, Βέδας, στο έργο του «*Εκκλησιαστική Ιστορία του αγγλικού λαού»*, τον κατατάσσει ως τον τρίτο βασιλιά που εξουσίαζε επί αυτοκρατορίας (*imperium*) σε σχέση με άλλα αγγλοσαξονικά βασίλεια. Στo *[[Αγγλοσαξονικό χρονικό|Αγγλοσαξονικό Χρονικό]]* του τέλους του 9ου αιώνα αναφέρεται ως *bretwalda*, ή «Βρετανο-άρχων». Ήταν ο πρώτος Άγγλος βασιλιάς που ασπάστηκε τον Χριστιανισμό.

Ο Εθελβέρτος ήταν γιος του Εορμένρικ (*Eormenric*), τον οποίο και διαδέχτηκε ως βασιλιάς, σύμφωνα με το *Χρονικό*. Παντρεύτηκε την Βέρθη, χριστιανή κόρη του Χαριβέρτου, βασιλέα των Φράγκων, οικοδομώντας έτσι μια συμμαχία με το πιο ισχυρό κράτος στην τότε Δυτική Ευρώπη. Ο γάμος πιθανότατα πραγματοποιήθηκε προτού ανέλθει στον θρόνο. Η επιρροή της Βέρθης μπορεί να οδήγησε στην απόφαση του Πάπα Γρηγορίου Α΄ να στείλει τον Αυγουστίνο ως ιεραπόστολο από την Ρώμη. Ο Αυγουστίνος έφτασε στο νησί Thanet στο ανατολικό Κεντ το 597. Λίγο αργότερα, ο Εθελβέρτος ασπάστηκε τον Χριστιανισμό, ιδρύθηκαν εκκλησίες και άρχισε στο βασίλειο μια ευρύτερης κλίμακας μετατροπή στον Χριστιανισμό. Παρείχε στη νέα εκκλησία γη στο Κάντερμπερι, δημιουργώντας έτσι έναν από τους θεμέλιους λίθους αυτού που τελικά έγινε η Αγγλικανική Κοινωνία.

Η νομοθεσία του Εθελβέρτου για το Κεντ, ο πρώτος γραπτός κώδικας σε οποιαδήποτε γερμανική γλώσσα, θέσπισε ένα περίπλοκο σύστημα προστίμων. Ο κώδικάς του τηρείται στο *Textus Roffensis*. Το Κεντ ήταν πλούσιο, με ισχυρούς εμπορικούς δεσμούς με την Ηπειρωτική Ευρώπη, και ο Εθελβέρτος θεωρείται πως θέσπισε βασιλικό έλεγχο στο εμπόριο.

Πιθανότατα κατά τη διάρκεια της βασιλείας του τέθηκε σε κυκλοφορία στο Κεντ νόμισμα, για πρώτη φορά μετά τον αγγλοσαξονικό εποικισμό. Αργότερα ανακηρύχθηκε άγιος για τον ρόλο του στην εδραίωση του Χριστιανισμού μεταξύ των Αγγλοσαξώνων.

Η Ορθόδοξη Εκκλησία τιμά την μνήμη του στις 24 Φεβρουαρίου, ενώ οι Δυτικές άλλαξαν την ημερομηνία σε 25 Φεβρουαρίου.

## Παραπομπές


## Εξωτερικοί σύνδεσμοι
* 

Κατηγορία:Βασιλείς του Κεντ
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι
Χούλιαν Κουέστα

Ο **Χούλιαν Κουέστα Ντίαθ** (28 Μαρτίου 1991, Καποτεχάρ, Ισπανία) είναι Ισπανός επαγγελματίας ποδοσφαιριστής, ο οποίος αγωνίζεται στην θέση του τερματοφύλακα για την τουρκική Αντάλιασπορ. 

## Καριέρα
Ο Κουέστα ξεκίνησε από τις ακαδημίες της Σεβίλλης και εντάχθηκε στη δεύτερη ομάδα του συλλόγου σε ηλικία δεκαεννέα ετών. Στις 28 Ιανουαρίου 2013 πραγματοποίησε το ντεμπούτο του στην Πριμέρα Ντιβισιόν, στη νίκη της Σεβίλλης εναντίον της Γρανάδα με 3-0.

Το 2014 μεταγράφηκε στην Αλμερία, όπου παρέμεινε για τρεις σεζόν. Το 2017-18 αγωνίστηκε στην Βίσλα Κρακοβίας και το καλοκαίρι του 2018 υπέγραψε στον Άρη, αγωνιζόμενος τέσσερις χρονιές στο Γιουρόπα Λιγκ. Ανανέωσε το συμβόλαιό του για δύο ακόμη χρόνια και συνεχίζει στους "κίτρινους" και τη σεζόν 2023-24, όντας ο βασικός κι αναντικατάστος πορτιέρο της ομάδας καθώς και ο παλαιότερος εν ενεργεία παίκτής της.

Στις 24 Απριλίου 2024 έφτασε τις 156 συμμετοχές με τη φανέλα του Άρη στην Ά Εθνική, γεγονός που τον καθιστά τον ξένο παίκτη της ομάδας με τις περισσότερες συμμετοχές στο κορυφαίο πρωτάθλημα της χώρας.

Στις 11 Ιουνίου 2024 ανανέωσε την συνεργασίας του με τον Άρη μέχρι το καλοκαίρι του 2027, δείχνοντας ξεκάθαρα ότι θέλει να κλείσει την καριέρα του στους "κίτρινους". 

Στις 20 Οκτωβρίου 2024, στον αγώνα Άρης-Athens Kallithea 2-0, ο Κουέστα έφτασε τις 200 συμμετοχές, σε όλες τις διοργανώσεις, με τη φανέλα του Άρη και έγινε ο πρώτος ξένος της ομάδας που έφτασε σε αυτό το επίπεδο συμμετοχών. .

Ο Χουλιάν είναι ιδιαιτέρως αγαπητός στον τόπο καταγωγής του και για το λόγο αυτό στις 23 Μαρτίου του 2015 το αθλητικό κέντρο της περιοχής όπου γεννήθηκε πήρε το όνομα του με πρωτοβουλία του τότε Δημάρχου, Χοσέ Λουίς Φεράν. 

Στις 29 Αυγούστου 2025, και παρά το γεγονός ότι είχε ακόμη δύο χρόνια συμβόλαιο με τον Άρη, εξαναγκάστηκε από τη διοίκηση του συλλόγου να συναινέσει στη λύση της συνεργασίας τους και τελικά υπέγραψε νέο συμβόλαιο με την Αντάλιασπορ.

Η αποχώρησή του από τον Άρη, σηματοδότησε και το τέλος μιας ολόκληρης εποχής στα κιτρινόμαυρα δοκάρια, καθώς ο Κουέστα με τις 224 επίσημες συμμετοχές του σε όλες τις διοργανώσεις, κατέχει το απόλυτο ρεκόρ συμμετοχών ξένου ποδοσφαιριστή στην ιστορία του συλλόγου. 

## Στατιστικά με τον Άρη



## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com

Κατηγορία:Ισπανοί ποδοσφαιριστές
Κατηγορία:Ισπανοί ποδοσφαιριστές στο εξωτερικό
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΟΝ Αλμερία
Κατηγορία:Ποδοσφαιριστές Σεβίγια ΑΚ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Βίσλα Κρακοβίας
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αντάλιασπορ
Κατηγορία:Ξένοι ποδοσφαιριστές στην Ελλάδα
Μαννόζη

Η **μαννόζη** είναι μονοσακχαρίτης C6H12O6 (όπως και η γλυκόζη και η φρουκτόζη) που απαντάται στη Φύση και που χημικά ανήκει στη σειρά των αλδοεξοζών, ή απλά εξοζών, ήτοι στους απλούς υδατάνθρακες με έναν εξαδακτύλιο. Το όνομά της βασίζεται στο Βιβλικό μάννα. Είναι ένα σάκχαρο που είναι C-2 επιμερές (δηλ. στερεοϊσομερές που διαφέρει σε μεμονωμένο στερεογονικό κέντρο) της γλυκόζης. Αυτό απλά σημαίνει ότι είναι ολόιδιο χημικώς με τη γλυκόζη με μόνη διαφορά, στη θέση του άνθρακα C-2. Η μαννόζη είναι σημαντική στον ανθρώπινο μεταβολισμό, ειδικά στη γλυκοζυλίωση ορισμένων πρωτεϊνών. 

Αρκετές συγγενείς διαταραχές της γλυκοζυλίωσης σχετίζονται με μεταλλάξεις ενζύμων που εμπλέκονται στο μεταβολισμό της μαννόζης. Η μαννόζη δεν είναι απαραίτητο θρεπτικό συστατικό. Μπορεί να παραχθεί στο ανθρώπινο σώμα από γλυκόζη, ή να μετατραπεί σε γλυκόζη. Αποβάλλεται εν μέρει στα ούρα.

Στη φύση τη συναντάμε σε δύο ισομερή, την **D-μαννόζη** και την **L-μαννόζη**, με πολύ πιο συχνή την πρώτη μορφή. Πρόσθετα, η μαννόζη υπάρχει συνήθως στη μορφή δύο δακτυλίων διαφορετικού μεγέθους, σε μορφή πυρανόζης (δηλ. εξαμελής) και σε μορφή φουρανόζης (δηλ. πενταμελής). Απαντάται αρκετά, άλλα όχι συχνά, στο φυτικό και ζωικό βασίλειο, λ.χ. στο φυσικό ελεφαντόδοντο, στις ρίδες της ορχιδέας, στα δένδρα των πεύκων, σε μύκητες και βακτήρια.

Η D-μαννόζη είναι ένας τύπος σακχάρου που μοιάζει πολύ με τη γλυκόζη. Και τα δύο μονοσάκχαρα υπάρχουν φυσικά στο σώμα αλλά υπάρχουν και σε πολλά φυτά με τη μορφή αμύλου. Διάφορα φρούτα και λαχανικά περιέχουν D-μαννόζη είναι: το κράνμπερι (και ο χυμός του), τα μήλα, τα πορτοκάλια, τα ροδάκινα, το μπρόκολο και τα πράσινα φασόλια. Δρα σαν γλυκοθρεπτικό συστατικό στο σώμα, ενώ ενεργοποιεί πρωτεΐνες όταν συνδέεται με αυτές -σχηματίζονται οι γλυκοπρωτεΐνες- και έτσι διαδραματίζει σημαντικό ρόλο σε πολλούς ιστούς και όργανα. Έρευνες έδειξαν ότι μπορεί να είναι ωφέλιμη έναντι παθήσεων του διαβήτη.

## Παραπομπές


Κατηγορία:Μονοσακχαρίτες
Μανάρ (νησί)

To **Μανάρ** (ταμίλ: மன்னார் தீவு, Maṉṉār tīvu, σιναλέζικα: මන්නාරම් දූපත, Mannāram dūpata) είναι νησί που βρίσκεται στα βορειοδυτικά παράλια της Σρι Λάνκα και είναι τμήμα της επαρχίας Μανάρ. Συνδέεται με το κύριο νησί της Σρι Λάνκα με έναν υπερυψωμένο δρόμο και με τη γέφυρα Μανάρ. Έχει έκταση 126,46 τετραγωνικά χιλιόμετρα και καλυπτεται κυρίως από βλάστηση και άμμο.

Το νησί βρίσκεται στο ανατολικό άκρο της Γέφυρας του Αδάμ, μια αλυσίδα από ασβεστολιθικούς αμμώδεις υφάλους μεταξύ του νησιού Πάμπαν (επίσης γνωστό και ως νησί Ράμεσβαραμ), στα νοτιοανατολικά παράλια του Ταμίλ Ναντού, της Ινδίας και του νησιού Μανάρ. Γεωλογικές μελέτες έχουν δείξει πως η ζώνη αυτή στο παρελθόν αποτελούσε μια ενιαία λωρίδα γης που ένωνε την Ινδία με τη Σρι Λάνκα.

Η αλιεία είναι σημαντικό μέρος της τοπικής οικονομίας.

## Περιβάλλον
Το νησί φιλοξενεί δέντρα μπάομπαμπ, που προέρχονται από την Αφρική και τα οποία έφεραν Άραβες έμποροι πριν από αιώνες. Το Καταφύγιο Πουλών Βανκάλαϊ βρίσκεται ακριβώς νότια του νησιού στην ηπειρωτική χώρα. Προστατεύεται από την κυβέρνηση της Σρι Λάνκα και αναγνωρίζεται βάσει της σύμβασης Ραμσάρ για τους υγρότοπους διεθνούς σημασίας, ιδίως ως οικότοπος υδρόβιων πτηνών ως σημαντική περιοχή τόσο για τα τοπικά όσο και για τα αποδημητικά πτηνά.

## Παραπομπές


Κατηγορία:Γεωγραφία της Σρι Λάνκα
Φόρουμ «Φιλία»

thumb|left|250px|Συνέντευξη των εκπροσώπων στη διάσκεψη το 2021
Το **Φόρουμ «Φιλία»** (αγγλικά: **PHILIA Forum**) που συνεδρίασε στις 12 Φεβρουαρίου 2021 στην Αθήνα ήταν συνάντηση των υπουργών επτά χωρών με σκοπό τη συνεργασία και την ενεργό συμβολή στην ειρήνη, στη σταθερότητα και στην ασφάλεια της ευρύτερης περιοχής. Συζητήθηκαν καίρια και επίκαιρα πολιτικά θέματα της περιοχής από τη Μέση Ανατολή, τη Μεσόγειο και μέχρι τον Κόλπο. Συμφωνήθηκε επίσης ότι το φόρουμ «Φιλία» θα είναι ευέλικτο και ανοικτό σε άλλες χώρες από την περιοχή και πέρα από αυτήν.

Πήραν μέρος τρία ευρωπαϊκά και τέσσερα αραβικά κράτη, η Ελλάδα, Κύπρος, Αίγυπτος, Μπαχρέιν, Γαλλία, Σαουδική Αραβία και τα Ηνωμένα Αραβικά Εμιράτα (ΗΑΕ). Χαρακτηριστικό σύμφωνα με το κοινό ανακοινωθέν είναι η αφοσίωση όλων των πλευρών στο διεθνές δίκαιο, στον Χάρτη του ΟΗΕ, στα ψηφίσματα του Συμβουλίου Ασφαλείας και στη Σύμβαση του ΟΗΕ για το Δίκαιο της Θάλασσας (UNCLOS).

Τα κέρδη της Ελλάδας από αυτή την πρωτοβουλία είναι να θέσει ένα πλαίσιο συνεργασιών βάση του διεθνούς δικαίου, ενώ ξεκινώντας από θέματα χαμηλής πολιτικής, όπως η αντιμετώπιση της πανδημίας και η συνεργασία πολλούς τομείς θέτει τις βάσεις και οδηγεί σε στρατηγικές συμπράξεις, έτσι ώστε να αποτελέσει γέφυρα μεταξύ της Ευρωπαϊκής Ένωσης και της Ανατολής.

## Πηγές

* https://www.kathimerini.gr/politics/561261493/foroym-filia-me-stocho-tin-asfaleia/
* https://www.mfa.gr/en/philia-forum-en.html

## Εξωτερικοί σύνδεσμοι
* Επίσημη ιστοσελίδα 
* Κοινό ανακοινωθέν των μελών 

Κατηγορία:Πολιτική της Ελλάδας
Κατηγορία:Πολιτική της Κύπρου
Κατηγορία:Πολιτική της Γαλλίας
Κατηγορία:Πολιτική της Αιγύπτου
Κατηγορία:Πολιτική του Μπαχρέιν
Κατηγορία:Πολιτική της Σαουδικής Αραβίας
Κατηγορία:Πολιτική των Ηνωμένων Αραβικών Εμιράτων
Κατηγορία:Μεσόγειος Θάλασσα
Κατηγορία:Διεθνείς σχέσεις
Κατηγορία:Νεότερη ιστορία της Ελλάδας
Κατηγορία:Γεγονότα το 2020
Κάστρο Αστυπάλαιας

Το **Κάστρο Αστυπάλαιας** είναι οχύρωση η οποία βρίσκεται στην Αστυπάλαια. Το κάστρο κτίστηκε στη θέση της αρχαίας ακρόπολης από τον Τζοβάνι Κουερίνι και κατοικούταν συνεχόμενα μέχρι το 1943.

Το Κάστρο βρίσκεται πάνω σε ακρωτήριο, σε ύψος 130 μέτρων από την επιφάνεια της θάλασσας. Έχει οβάλ σχήμα με οξεία γωνία, διαστάσεων 112 μέτρων επί 40 μέτρων, με τον μεγάλο άξονα σε κατεύθυνση βορειοδυτική προς νοτιοανατολική. Το εμβαδόν του κάστρου είναι 3.700 τετραγωνικά μέτρα. Τα τείχη έχουν ύψος 9 μέτρα, ενώ από κάτω βρίσκονται κατά τόπους απότομοι βράχοι, με ύψος 10 μέτρων. Η είσοδος στο κάστρο γίνεται με μια πύλη πλάτους 2 μέτρων η οποία έχει τη μορφή απλής αψίδας. Το πέρασμα έχει μήκος 13 μέτρα και πλάτος 3,5 και υποστηρίζονται από τρία σταυροθόλια. Πάνω από την είσοδο βρίσκεται διώροφη κατοικία. Από την πόλη υπάρχουν κίονες που υποστηρίζουν ένα τυφλό διπλό αψίδωμα και από πάνω βρίσκεται αέτωμα.

Ανατολικά από την είσοδο του κάστρου βρίσκεται ο ναός της Παναγίας. Το κάστρο εσωτερικά έχει δύο κύριους δρόμους, έναν περιμετρικό και ένα δρόμο που διατρέχει το κάστρο κατά μήκος. Τα σπίτια αναπτύσσονται περιμετρικά και στο εσωτερικό βλέπουν στον έσω περιμετρικό δρόμο, πλάτους 2 μέτρων. Τα σπίτια ήταν αρχικά τριώροφα με ύψος 6 μέτρα. Η πρόσβαση στους πάνω ορόφους γινόταν από εξωτερική σκάλα. Τα δωμάτια είναι μακρόστενα, χωρίς να χωρίζονται. Συνήθως σε κάθε δωμάτιο ζούσε κάθε οικογένεια. Ξεχωρίζουν τέσσερα από τα κτίρια λόγω του μεγέθους τους. Απέναντι από το ναό του Αγίου Γεωργίου βρίσκονται το αρχοντικό του Ιατρού και το αρχοντικό του Αγά, ενώ τα άλλα δύο κτίρια βρίσκονται δυτικά της πύλης και στο δυτικό άκρο του κάστρου. Η κύρια κατοικία φαίνεται ότι ήταν ο πύργος στην ανατολική πλευρά του κάστρου.

## Παραπομπές


κατηγορία:Κτίρια και κατασκευές στην Αστυπάλαια
Κατηγορία:Κάστρα των Δωδεκανήσων
Το χρώμα του πάθους

***Το χρώμα του πάθους*** (Ισπανικά: *El color de la pasión*) είναι τηλενουβέλα μεξικάνικης παραγωγής του 2014.

Πρωταγωνιστούν Εσμεράλδα Πιμεντέλ, Έρικ Ελίας, Κλάουδια Ραμίρες και Ρενέ Εστρίκλερ.

## Υπόθεση
Η Ρεμπέκα, μια γυναίκα που μισούσε πάντα την αδερφή της Αδριάνα για τα πάντα. Η Ρεμπέκα δολοφονεί την αδερφή της για να καταλήξει με τον άντρα της και γίνεται η μητριά της ανηψιάς της, Λούσια και η ετεροθαλής αδελφή της, Νόρα μισεί τη Λούσια για τους ίδιους λόγους που η Ρεμπέκα μισούσε την Αδριάνα, καθώς η ιστορία επαναλαμβάνεται.

## Κάστ
*Εσμεράλδα Πιμεντέλ ως *Λουσία Γαχιόλα Μουρίγιο*
*Έρικ Ελίας ως *Μαρσέλο Εσκαλάντε Φουέντες*
*Κλάουδια Ραμίρες ως *Ρεμπέκα Μουρίγιο Ροδάρτε ντε Γαχιόλα*
*Ρενέ Εστρίκλερ ως *Αλόνσο Γαχιόλα Μπελτράν*
*Εουχένια Καουδούρο ως *Μαγδαλένα Μουρίγιο Ροδάρτε*
*Ελένα Ρόχο ως *Μιλάγρος Φουέντες χηρ. Βαλβίδια*
*Αρασέλι Ραμίρες ως *Σάρα Εσκέρρα*
*Χιμένα Ρόμο ως *Νόρα Γαχιόλα Μουρίγιο*
*Μαριάνο Παλάσιος ως *Ροδρίγο Σουνίγα Ρολντάν*
*Μόισες Αρισμέντι ως *Αμαδόρ Σουνίγα Μοντόγια*
*Μονσεράτ Μαρανιόν ως *Μπριχίδα Ρολντάν ντε Σουνίγα*
*Πάμπλο Βαλεντίν ως *Μάριο Ερνάντες*
*Μάρσια Κουτίνιο ως *Λίχια Σερβάντες*
*Μαρσέλα Μορέτ ως *Νόρμα*
*Αντρές Αλμέιδα ως *Πάδρε Σαμουέλ*
*Νατάλια Γκερρέρο ως *Ντανιέλα Σουάρες Μολίνα*
*Εδουάρδο Εσπάνια ως *Εδουάρδο "Λάλο" Μπαραγάν*
*Αρτούρο Βάσκες ως *Βινίσιο Γκαρρίδο*
*Γκλόρια Ισαγκίρρε ως *Τερέσα "Τέρε" Γρανάδος*
*Μαουρίσιο Αμπουλαράτς ως *Σέρχιο Μονδραγόν*
*Έντσα Ραμίρες ως *Γκλόρια*
*Ίλσε Ικέδα ως *Λετίσια "Λέτι" Εσκέρρα*
*Μαριμπέλ Λάνσιονι ως *Λορένα*
*Πατρίσια Ρέγες Εσπίνδολα ως *Τρινιδάδ "Τρίνι" Μπαρρέρα ντε Τρεβίνιο*
*Λουίς Κουτουριέρ ως *Νασάριο Τρεβίνιο*
*Ανχελίνα Πελάες ως *Ραφαέλα*
*Λουίς Γατίκα ως *Ρικάρδο Μαρκές*
*Χαβιέρ Τζάτιν ως *Ρομάν Ανδράδε*
*Χάρολντ Ασουάρα ως *Μπενίτο Ροσάλες*
*Ρομπέρτο Μπλαντόν ως *Αλφρέδο Σουάρες*
*Έργουιν Βέτια ως *Χουάρες*
*Νούρια Μπάχες ως * Αϊντα Λούγο*
*Λουίς Φερνάντο Πένια ως *Ρουμπέρτο*

**Γκεστ εμφανίσεις**
*Αλφόνσο Ντοσάλ ως *Φεδερίκο Βαλβίδια Φουέντες*
*Μισέλ Ρενό ως *Ρεμπέκα Μουρίγιο Ροδάρτε (νεαρή)*
*Άνα Ισαμπέλ Τόρρε ως *Μαγδαλένα Μουρίγιο Ροδάρτε (νεαρή)*
*Αριάδνε Ντίας ως *Αδριάνα Μουρίγιο Ροδάρτε ντε Γαχιόλα*
*Οράσιο Παντσέρι ως *Αλόνσο Γαχιόλα (νεαρός)*
*Ροδρίγο Μάσα ως *Αμαδόρ Σουνίγα (νεαρός)*
*Κλάουδιο Ρόκα ως *Μάριο Ερνάντες (νεαρός)*
*Ραμόν Βαλέρα ως *Ρικάρδο Μαρκές (νεαρός)*
*Νούρια Χιλ ως *Κλάρα Ροσάλες (νεαρή)*

## Βραβεία
Η Τηλενουβέλα βραβεύτηκε με τα εξής βραβεία:
*1 Βραβείο ASCAP (Τηλεοπτικό Τραγούδι)
*5 Βραβεία TV Adicto Golden (Άνδρας Ηθοποιός σε Β΄ Ρόλο, Γυναίκα Ηθοποιός σε Β΄ Ρόλο, Ανταγωνιστής, Ανταγωνίστρια, Γυναίκα Αποκάλυψη)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Πύργος Απολλωνίας

Ο **Πύργος της Απολλωνίας** ή **Πύργος των Ελευθερών** βρίσκεται σε παραλιακό λόφο 27 χιλιόμετρα ανατολικά των εκβολών του ποταμού Στρυμόνα στο Θρακικό Πέλαγος. Ο μικρός οικισμός του Πύργου, περίπου 700 μ. βορειοανατολικά του πύργου, πήρε το όνομά του από το κτίριο.

## Τοποθεσία και περιγραφή
Ο πύργος χρονολογείται στην ύστερη βυζαντινή περίοδο, τον 14ο αιώνα. Βρίσκεται νότια του δρόμου Θεσσαλονίκης - Καβάλας (Εθνική Οδός 2 ), σε έναν χαμηλό χωμάτινο λόφο. Ο τόπος του παρέχει εξαιρετική επόπτευση της ακτής μεταξύ των εκβολών του ποταμού Στρυμόνα στα δυτικά και του κόλπου των Ελευθερών στα ανατολικά, δηλαδή μεταξύ των δύο βυζαντινών οχυρωμένων πόλεων της Χρυσόπολης και της Ανακτορόπολης.

Ο πύργος περιβάλλεται από ένα τετράγωνο περίβολο, με τη νότια πλευρά να χωρίζεται σε τρεις μικρότερους τοίχους. Είναι κατασκευασμένο από πέτρα και με τείχους πάχους 1,2 με 2,35 μέτρων. Μια σκάλα στο νοτιοανατολικό τείχος οδήγησε στον περίδρομο. Ίχνη κτιρίων φαίνονται στο εσωτερικό του περίβολου καθώς και στο εξωτερικό της βόρειας πλευράς του. Ο ίδιος ο πύργος βρίσκεται στη βορειοανατολική γωνία του περιβόλου, με τα βόρεια και ανατολικά τείχη του τελευταίου να συνδέονται απευθείας με αυτό. Ο πύργος είναι τετράγωνος, με διαστάσεις 11 επί 12 μέτρα, και χτισμένος με προσεγμένη τοιχοποιία από τραχιές πέτρες, με πολλαπλά ή μεμονωμένα τούβλα στις κατακόρυφες και οριζόντιες αρθρώσεις, και με πελεκητούς λίθους στις γωνίες. Οι ζώνες τεσσάρων σειρών τούβλων υποδηλώνουν τα επίπεδα του δεύτερου και τρίτου ορόφου.

Ο πύργος σώζεται σε καλό βαθμό. Η είσοδος του είναι 2 μέτρα πάνω από το έδαφος και βλέπει νότια προς τη θάλασσα. Ως εκ τούτου, ο πύργος περιλαμβάνει τον όροφο εισόδου, ένα ισόγειο από κάτω ως υπόγειο, και τρεις επιπλέον ορόφους παραπάνω. Το υπόγειο, ο πρώτος (είσοδος) και ο δεύτερος όροφος χωρίστηκαν με ξύλινα δάπεδα, όπως φαίνεται από τις σωζόμενες θήκες των δοκών, ενώ ο δεύτερος και ο τρίτος από έναν πέτρινο θόλο, υποστηριζόμενο από σφαιρικά τρίγωνα. Ο τρίτος και ο τέταρτος όροφος πιθανότατα χωρίζονταν από ξύλινο πάτωμα. Η οροφή του τέταρτου ορόφου είναι τοξωτή, στηρίζοντας την οροφή με τα στηθαία, τα οποία δεν σώζονται. Στον ανατολικό τοίχο του δαπέδου υπάρχουν δύο κόγχες, μέρος του παρεκκλησίου του πύργου. Μια πέτρινη θολωτή σκάλα που ξεκινά απέναντι από την είσοδο του πύργου στη βόρεια πλευρά του πύργου, συνδέει τους τρεις πρώτους ορόφους, ενώ ο τέταρτος όροφος είχε πρόσβαση από μια ξύλινη σκάλα, όπως συνέβη πιθανώς για το υπόγειο. Ο πύργος διαθέτει μεγάλα τοξωτά παράθυρα σε όλες τις πλευρές, καθώς και δύο φωτιστικές θυρίδες, και καταχύστρες στη βόρεια και νότια πλευρά. 

Το όνομά του είναι πιθανώς λανθασμένο, που οφείλεται στη σύγχυση σχετικά με την τοποθεσία της αρχαίας πόλης της Απολλωνίας.

## Παραπομπές

Κατηγορία:Μεσαιωνική Μακεδονία
Κατηγορία:Βυζαντινές οχυρώσεις στην Ελλάδα
Κατηγορία:Πύργοι στην Ελλάδα
Κατηγορία:Δήμος Παγγαίου
Studebaker Champ

Το **Studebaker Champ** ήταν ένα φορτηγό που παράχθηκε από την Studebaker Motor Corporation από το 1961 μέχρι το 1964. Το φορτηγό ήταν βασικά μια ανανεωμένη έκδοση της παλαιότερης σειράς Studebaker E, με το μπροστινό μέρος του αυτοκινήτου Studebaker Lark. 

Το φορτηγό χρησιμοποιούσε το ίδιο πλαίσιο και κινητήρες με τα προηγούμενα μοντέλα, τα οποία πρόσφεραν σχετικά καλή αξιοπιστία και ανθεκτικότητα, ωστόσο χρησιμοποιούσε το μπροστινό μέρος, τις πόρτες και το εσωτερικό του αυτοκινήτου Studebaker Lark, το οποίο πρόσφερε καλή άνεση στους επιβάτες σε σύγκριση με άλλα μοντέλα της εποχής. Όταν κυκλοφόρησε, ήταν το φθηνότερο αυτοκίνητο της κατηγορίας του, αλλά οι πωλήσεις δεν ήταν ικανοποιητικές, καθώς μέσα στο 1961 πωλήθηκαν 6.592 αυτοκίνητα. Η παραγωγή του φορτηγού συνέχισε μέχρι τα τέλη Δεκεμβρίου του 1965.

Το φορτηγό ήταν διαθέσιμο μόνο ως pick-up (αγροτικό) με ωφέλιμο φορτίο από 500 κιλά έως 790 κιλά. Ωστόσο, τα φορτηγά μεσαίας χρήσης θα συνέχιζαν να χρησιμοποιούν το αμάξωμα των παλαιότερων φορτηγών. Αν και τα παλιότερα φορτηγά χρησιμοποιούσαν την ίδια καρότσα με τα παλιότερα αγροτικά, με συμφωνία μεταξύ Studebaker και Dodge το 1961, το Studebaker Champ θα χρησιμοποιούσε πλέον την καρότσα από το αγροτικό της σειράς Dodge C.

Καθώς η Studebaker έκλεινε, υπήρχαν σχέδια για την πώληση των εργαλείων του Studebaker Champ στην Dodge, όπου μια εκσυγχρονισμένη παραλλαγή θα συνέχιζε να παράγεται με την επωνυμία Dodge, ωστόσο, καθώς η εταιρεία παρήγαγε ήδη τη νεότερη σειρά Dodge D, αυτό θεωρήθηκε τελικά ως πολύ ακριβό και περιττό.

Μέχρι τον Δεκέμβριο του 1963, το διοικητικό συμβούλιο της Studebaker ανακοίνωσε το κλείσιμο του εργοστασίου της στο Σάουθ Μπεντ, στην Ιντιάνα, και τα φορτηγά ήταν μεταξύ των θυμάτων της ενοποίησης της εταιρείας γύρω από μια συντομευμένη σειρά οικογενειακών αυτοκινήτων στο εργοστάσιο συναρμολόγησης στο Χάμιλτον του Οντάριο του Καναδά.

Όταν αγόρασαν τα δικαιώματα και τα εργαλεία για το Studebaker Avanti το 1964, ο Νέιτ Άλτμαν και ο Λέο Νιούμαν απέκτησαν επίσης τα δικαιώματα και τα εργαλεία για τα φορτηγά του Studebaker. Ωστόσο, ο Άλτμαν και ο Νιούμαν, για λόγους που χάθηκαν στην ιστορία, δεν κατασκεύασαν ποτέ όσο ένα μόνο φορτηγό, και το εργοστάσιο φορτηγών και Hummer της AM General ανέλαβε το πρώην εργοστάσιο φορτηγών της Studebaker στη Chippewa Avenue στο Σάουθ Μπεντ για στρατιωτική παραγωγή στα τέλη του 1964. Το εργοστάσιο χρησιμοποιείται πλέον για την αποθήκευση κάθε απόθεμα ανταλλακτικού Studebaker που είχε απομείνει μετά το κλείσιμο της εταιρείας. Ένα τμήμα αυτού του φυτού χρησιμοποιείται ως κατάστημα που πουλά ανταλλακτικά σε συλλέκτες και άτομα που αναλαμβάνουν αποκαταστάσεις.

Η παραγωγή του Studebaker Champ για ορισμένες εξαγωγικές αγορές συνεχίστηκε μέχρι το 1965.

## Παραπομπές



## Αναφορές
* Studebaker Champ Trucks (with images)

Κατηγορία:Φορτηγό
champ
Κατηγορία:Αγροτικά
Καπναποθήκη Σπήρερ (Δράμα)

Η **Καπναποθήκη Σπήρερ** ή **Αυστροελληνική** είναι πρώην καπναποθήκη που βρίσκεται στη Δράμα, η οποία πλέον στεγάζει ξενοδοχείο. Το κτίριο σχεδιάστηκε από τον Κόνραντ Γιάκομπ Γιόσεφ φον Βίλας για λογαριασμό της εταιρείας καπνών Σπήρερ και ολοκληρώθηκε το 1925. Το κτίριο ήταν αρχικά χώρος επεξεργασίας του καπνού μέχρι το 1974, οπότε και έγινε καπναποθήκη. Από το 1932 πέρασε στην κατοχή της Αυστροελληνικής Εταιρείας Καπνών. Το 2004 άρχισαν οι μελέτες ώστε να μετατραπεί σε ξενοδοχείο. Οι εργασίες ολοκληρώθηκαν και το ξενοδοχείο άρχισε να λειτουργεί το 2016.

Η Καπναποθήκη βρίσκεται στο πάρκο πηγών Αγίας Βαρβάρας, σε κεντρικό σημείο της πόλης της Δράμας. Έχει εμβαδόν 7.500 τετραγωνικά μέτρα και η αρχιτεκτονική της είναι λιτή, με ορθογώνια κάτοψη, με αναλογίες 3:1. Διαθέτει τέσσερις ορόφους. Το ισόγειο χωρίζεται στα δύο από εγκάρσιο τοίχο. Για την κατασκευή του χρησιμοποιήθηκε εισηγμένη ξυλεία. Στα ανατολικά η καπναποθήκη εφάπτεται με άλλο, μικρότερο κτίριο, το οποίο στέγαζε τα γραφεία της εταιρείας.

## Παραπομπές


## Βιβλιογραφία
* 

κατηγορία:Δράμα (πόλη)
Κατηγορία:Διατηρητέα κτίρια στην Ελλάδα
Κατηγορία:Βιομηχανικά κτίρια
Αρίσαρον το κοινό

Το **Αρίσαρον το κοινό** (επιστ. ονομ. *Arisarum vulgare*) (κοινή ονομ. **λυχναράκι**) ανήκει στην οικογένεια Araceae (Αροειδή) και κατανέμεται σχεδόν σ’ όλη την περιοχή της Μεσογείου. Το χαρακτηριστικό της οικογένειας Araceae (ανήκει το γνωστό μας διακοσμητικό ανθούριο) είναι ότι η ταξιανθία που ονομάζεται σπάδικας αποτελείται από ένα σαρκώδη άξονα στη βάση του οποίου βρίσκονται  διατεταγμένα άρρενα και θήλεα άνθη σε χωριστές ζώνες. Tο κορυφαίο τμήμα του σπάδικα είναι άγονο ροπαλοειδές. Η ταξιανθία είναι επικαλυμμένη και περιτυλιγμένη με μεγάλο έγχρωμο φυλλοειδές βράκτιο (σπάθη) που στην περίπτωση του *A. vulgare* είναι ανοιχτό πράσινο ριγέ με πορφυρό-κόκκινο το κάτω μέρος και σκούρο πράσινο ή κόκκινο-μωβ στην κορυφή. Το *A. vulgare* που απαντά σχεδόν σ’ όλη την Ελλάδα, ανθίζει από Οκτώβριο μέχρι Μάιο και συναντάται σε πετρώδεις τοποθεσίες στη ζώνη της ελιάς, αριάς και καστανιάς, μέχρι περίπου τα 800 μ.

## Εικόνες

File:Arisarum vulgare CBM.jpg
File:Arisarum vulgare (trebol-a).jpg
File:Araceae - Arisarum vulgare-1 (2).JPG
File:Araceae - Arisarum vulgare-2.JPG
File:Araceae - Arisarum vulgare (2).JPG


## Πηγές
*Παπιομύτογλου Β. 2006, Αγριολούλουδα της Ελλάδας. Mediterraneo Editions

*Φυτολογία, 2006, Εκδοτική Αθηνών

*Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

## Εξωτερικοί σύνδεσμοι
*http://greekflora.gr/el/flowers/0065/Arisarum-vulgare

*http://portal.cybertaxonomy.org/flora-greece/cdm_dataportal/taxon/1a2e9793-3449-4c59-9758-3892bfadc995

*http://euromed.luomus.fi/euromed_map.php?taxon=489978&size=medium

## Παραπομπές



Κατηγορία:Ελληνική χλωρίδα
Κατηγορία:Αροειδή
Χρήστος Ναλμπάντης

Ο **Χρήστος Ναλμπάντης** είναι Έλληνας πρώην ποδοσφαιριστής και προπονητής ποδοσφαίρου, ο οποίος αγωνιζόταν ως μέσος στην ομάδα του Άρη Θεσσαλονίκης από το 1965 μέχρι το 1976, κατακτώντας με τους "κίτρινους" το κύπελλο Ελλάδας του 1970.

## Καριέρα
Ο Ναλμπάντης ξεκίνησε την καριέρα του από τη Δόξα Νεάπολης και μεταγράφηκε στον Άρη το καλοκαίρι του 1965. Πραγματοποίησε την πρώτη του συμμετοχή στο εκτός έδρας ευρωπαϊκό παιχνίδι του Άρη εναντίον της Κολωνίας, όπου οι κίτρινοι ηττήθηκαν με 2-0. Καθιερώθηκε στους "κίτρινους" στη θέση του αριστερού οπισθοφύλακα, παίζοντας μαζί τους για έντεκα χρόνια. Κατέκτησε το κύπελλο Ελλάδας το 1970, όταν ο Άρης κέρδισε τον ΠΑΟΚ με 1-0 στο Καυτατζόγλειο, ενώ πιο πριν υπήρξε από τους πιο καλύτερους ποδοσφαιριστές της ομάδας στην πορεία για την κατάκτηση του τίτλου.

Αγωνίστηκε με την εθνική Ελλάδος σε δύο αγώνες, στις 30 Σεπτεμβρίου 1971 στην ήττα με 0-1 από το Μεξικό και στις 12 Απριλίου 1972 στο 0-0 με την Ισπανία.

Την σεζόν 1975-76 έγινε αρχηγός του Άρη, αλλά αυτή ήταν η τελευταία του χρονιά στην ομάδα της Θεσσαλονίκης. Την επόμενη σεζόν έπαιξε στη Λάρισα και την δεύτερη κατηγορία, ενώ τη σεζόν 1977-78 έπαιξε για τον Μακεδονικό, όπου και έκλεισε την καριέρα του.

Ανέλαβε καθήκοντα στο τεχνικό τιμ του Μακεδονικού αλλά αποχώρησε λόγω επαγγελματικών υποχρεώσεων καθότι υπηρετούσε παράλληλα στο Λιμενικό Σώμα (1978) . Αργότερα υπήρξε υπηρεσιακός προπονητής του Άρη (1981), ενώ διετέλεσε και προπονητής του Ποσειδώνα Μηχανιώνας για ένα διάστημα της σεζόν 1985-86, του Πανσερραϊκού για έξι παιχνίδια στο τέλος της σεζόν 1987-88. καθώς και του Αιγινιακού κατά τη σεζόν 1989-90 (Γ΄Εθνική Κατηγορία).

## Στατιστικά



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Μακεδονικού
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Πανσερραϊκού
Μπάρμπαρα Ουώλτερς

Η **Μπάρμπαρα Τζιλ Ουώλτερς** (25 Σεπτεμβρίου 1929 - 30  Δεκεμβρίου 2022) ήταν Αμερικανίδα δημοσιογράφος, συγγραφέας και τηλεοπτική προσωπικότητα. Γνωστή για την ικανότητά της να διεξάγει τις συνεντεύξεις και για την δημοφιλία της στους τηλεθεατές, η Ουώλτερς ήταν η οικοδέσποινα μιας πληθώρας τηλεοπτικών προγραμμάτων, μεταξύ των οποίων τα *[[Today (American TV program)|Today]]*, *[[The View (talk show)|The View]]*, *[[20/20 (American TV program)|20/20]]* και *[[ABC World News|ABC Evening News]]*. Η Ουώλτερς ήταν εν ενεργεία δημοσιογράφος από το 1952 έως το 2015.

Η Ουώλτερς ξεκίνησε την καριέρα της στο *[[Today (American TV program)|The Today Show]]* στις αρχές της δεκαετίας του 1960 ως συγγραφέας και παραγωγός ιστοριών με επίκεντρο τις γυναίκες. Η δημοφιλία της μεταξύ των τηλεθεατών είχε ως αποτέλεσμα η Ουώλτερς να λάβει περισσότερο τηλεοπτικό χρόνο και έτσι το 1974 έγινε συμπαρουσιάστρια του ίδιου προγράμματος, η πρώτη γυναίκα που κατείχε τέτοιο τίτλο σε αμερικανικό ειδησεογραφικό πρόγραμμα. Το 1976, συνέχισε να πρωτοπορεί καθώς έγινε η πρώτη ανκοργούμαν ενός διαδικτυακού βραδινού ειδησεογραφικού προγράμματος, μαζί με τον Χάρυ Ρίζονερ στο *ABC Evening News*. Από το 1979 έως το 2004, η Ουώλτερς εργάστηκε ως παραγωγός και συμπαρουσιάστρια του προγράμματος *20/20* του ABC. Έγινε επίσης γνωστή από την παρουσίαση μιας ετήσιας ειδικής εκπομπής στο ABC, *[[Barbara Walters' 10 Most Fascinating People]]*.

Η Ουώλτερς σχεδίασε, έκανε την παραγωγή και συμπαρουσίασε το καθημερινό talk show του ABC *The View* το 1997, στο οποίο εμφανίστηκε μέχρι την συνταξιοδότησή της το 2014. Έπειτα, συνέχισε να παρουσιάζει ρεπορτάζ για το ειδησεογραφικό πρόγραμμα *20/20* καθώς και μια σειρά ντοκιμαντέρ για το Investigation Discovery. Η τελευταία εμφάνισή της στην τηλεόραση έγινε στο κανάλι ABC News το 2015.

Η Ουώλτερς εισήχθη στην Λεωφόρο της Δόξας για τα Τηλεοπτικά Πρόσωπα το 1989 ενώ το 2007 έλαβε το δικό της αστέρι στην Λεωφόρο της Δόξας του Χόλιγουντ. Το 2000, έλαβε ένα βραβείο από την Εθνική Ακαδημία Τηλεόρασης.

## Θάνατος
Απεβίωσε στις 30  Δεκεμβρίου 2022 σε ηλικία 93 ετών

## Παραπομπές


## Περαιτέρω μελέτη
* 

## Εξωτερικοί σύνδεσμοι

* 
* ABC News' "Time Tunnel" page containing clips of numerous newscasts on which Walters appeared
* Excerpts from 2008 autobiography, ''Audition: A Memoir''
* Barbara Walters Archive of American Television Interview
* Barbara Walters Video produced by **

Κατηγορία:Αμερικανοί δημοσιογράφοι
Κώστας Μαλουμίδης

Ο **Κώστας Μαλουμίδης** (γεννηθείς στην Έδεσσα, 4 Μαρτίου 1956) είναι Έλληνας πρώην ποδοσφαιριστής και νυν προπονητής ποδοσφαίρου. Ξεκίνησε την καριέρα του από την ομάδα νέων του Α.Σ. Εδεσσαϊκού και έπειτα πήρε μετεγγραφή για την Α.Ε. Λάρισας στην Α΄ Εθνική Κατηγορία.

## Καριέρα
### Καριέρα ως ποδοσφαιριστής
Ο Κώστας Μαλουμίδης ή το «Μαύρο φτερό» όπως ήταν το παρατσούκλι του έκανε το ντεμπούτο στην Α΄ Εθνική Κατηγορία με την ομάδα της Α.Ε. Λάρισας στις 7 Οκτωβρίου 1979, στον εκτός έδρας αγώνα της Α.Ε. Λάρισας με τον Γ.Σ. Δόξα Δράμας, όπου πέρασε σαν αλλαγή στο 36΄ λεπτό.

Με την ομάδα της Α.Ε. Λάρισας ο Μαλουμίδης είχε 154 συμμετοχές σε αγώνες πετυχαίνοντας και 27 γκολ. Κατέκτησε τον άτυπο τίτλο του δευτεραθλητή με την ομάδα της Α.Ε. Λάρισας το 1983, ενώ συμμετείχε βασικός στους τελικούς του Κυπέλλου Ελλάδας τις χρονιές 1982 και 1984 με αντίπαλο τον Α.Ο. Παναθηναϊκό, όπου η Α.Ε. Λάρισας όμως δεν κατάφερε να κερδίσει.

Το 1984 πήρε μεταγραφή για τον Γ.Σ. Ηρακλή Θεσσαλονίκης όπου παρέμεινε μέχρι το 1988 συμμετέχοντας βασικός σε 72 αγώνες πετυχαίνοντας και 12 γκολ.

### Διεθνής καριέρα
Με την Εθνική Ελλάδας είχε μόνο 3 συμμετοχές την αγωνιστική περίοδο 1983–1984.

## Προπονητική καριέρα
Ο Κώστας Μαλουμίδης έγινε για πρώτη φορά προπονητής την αγωνιστική περίοδο 2016–2017 με την ομάδα του Α.Σ. Εδεσσαϊκού

## Παραπομπές

## Εξωτερικοί σύνδεσμοι
* Ο Κώστας Μαλουμίδης στο national-football-teams.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές Σούπερ Λιγκ Ελλάδας
Πίξι Λοτ

Η **Βικτόρια Λουίζ «Πίξι» Λοτ** (*Victoria Louise "Pixie" Lott*, γενν. 12 Ιανουαρίου 1991) είναι Αγγλίδα τραγουδίστρια, στιχουργός και ηθοποιός. Το πρώτο στούντιο άλμπουμ της ήταν το *Turn It Up* (2009) το οποίο έφτασε στην έκτη θέση των άλμπουμ τσαρτς στο Ηνωμένο Βασίλειο και πούλησε πάνω από 1,5 εκατομμύριο αντίτυπα. Επίσης, έξι συνεχόμενα *[[Single (μουσική)|singles]]* της βρέθηκαν ανάμεσα στα πρώτα είκοσι στα τσαρτς, συμπεριλαμβανομένων δύο είχαν την πρώτη θέση.

Το δεύτερο στούντιο άλμπουμ της ήταν το *Young Foolish Happy* (2011) και περιλάμβανε το πολύ επιτυχημένο τραγούδι *All About Tonight*, καθώς και δύο σινγκλς που έφτασαν στις πρώτες δέκα θέσεις. Το ομώνυμο τρίτο στούντιο άλμπουμ της κυκλοφόρησε το 2014 και είχε ως κύριο σινγκλ το *Nasty*, το οποίο έφτασε στην ένατη θέση των τσαρτς στο Ηνωμένο Βασίλειο.

Η Λοτ έχει παίξει περιστασιακά στον κινηματογράφο, την τηλεόραση και το θέατρο, συμπεριλαμβανομένου του πρωταγωνιστικού της ρόλου στο θεατρικό *Πρόγευμα στο Τίφανις* το 2016. Η πρώτη της εμφάνιση ήταν στην ταινία του Nickelodeon *Fred: The Movie* το 2010.

## Παραπομπές


## Εξωτερικοί σύνδεσμοι
* 
*  – official site
* 
* 
* 

Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Άγγλοι στιχουργοί
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί μουσικού θεάτρου
Κατηγορία:Αγγλίδες ηθοποιοί τηλεόρασης
Jeep Gladiator (SJ)

Το **Jeep Gladiator** ήταν ένα αγροτικό ελαφρύ φορτηγό που παράχθηκε από την American Motors Corporation και την Jeep από το 1962 μέχρι το 1989. Το φορτηγό αντικατέστησε το Willys Jeep Truck και το Willys Jeep Forward Control.

Το φορτηγό ήταν αρκετά δημοφιλές και φτιαχνόταν στο σασί από το Jeep Wagoneer.

## Παραπομπές


Κατηγορία:Φορτηγό
Κατηγορία:Αγροτικά
Gladiator (SJ)
Άστρουντ Ζιλμπέρτο

Η **Άστρουντ Ζιλμπέρτο** (Astrud Gilberto) (**Astrud Evangelina Weinert** ; 29 Μαρτίου 1940- 5 Ιουνίου 2023) ήταν Βραζιλιάνα τραγουδίστρια της σάμπα και της Μπόσα νόβα. Έγινε διάσημη την δεκαετία του 1960 μετά την ερμηνεία του τραγουδιού "The Girl from Ipanema".

## Βιογραφία
Η Άστρουντ Ζιλμπέρτο γεννήθηκε στην Μπαχία της Βραζιλίας από Βραζιλιάνα μητέρα και Γερμανό πατέρα. Μεγάλωσε στο Ρίο ντε Τζανέιρο. Ο πατέρας της ήταν καθηγητής ξένων γλωσσών και η ίδια έμαθε άπταιστα αρκετές γλώσσες. Παντρεύτηκε τον Ζοάο Ζιλμπέρτο το 1959 και απέκτησε έναν γιο, τον Ζοάο Μαρσέλο Ζιλμπέρτο. Έχει έναν δεύτερο γιο από έναν δεύτερο γάμο, τον Γκρέγκορι Λαρσόσα. Αργότερα έκανε σχέση με τον συνεργάτη του άνδρα της, τον Αμερικανό σαξοφωνίστα της τζαζ Σταν Γκέτς. Το 1963 μετανάστευσε στις ΗΠΑ, όπου διαμένει μέχρι σήμερα. Η Άστρουντ και ο Ζοάο πήραν διαζύγιο στα μέσα της δεκαετίας του 1960.

Απεβίωσε στις 5 Ιουνίου 2023 σε ηλικία 83 ετών.

## Δισκογραφία
* *The Shadow of Your Smile* (Verve, 1965)
* *The Astrud Gilberto Album* (Verve, 1965)
* ** με τον  (Verve, 1966)
* *Look to the Rainbow * (Verve, 1966)
* *Beach Samba* (Verve, 1967)
* *Windy* (Verve, 1968)
* *I Haven't Got Anything Better to Do* (Verve, 1969)
* *September 17, 1969* (Verve, 1969)
* *Gilberto with Turrentine* (CTI, 1971)
* *Now* (Perception, 1972)
* *That Girl from Ipanema* (Image, 1977)
* *Plus* with James Last (Polydor, 1986)
* *Jungle* (Magya, 2002)

## Παραπομπές


## Βιβλιογραφία
**Bossa Nova: The Story of the Brazilian Music That Seduced the World*, Castro, Ruy. 2000. (Published in English in 2003.)
* De Stefano, Gildo, *Il popolo del samba, La vicenda e i protagonisti della storia della Musica popular brasileira|musica popolare brasiliana*, Preface by Chico Buarque de Hollanda, Introduction by Gianni Minà, RAI-ERI, Rome, 2005, 
* De Stefano, Gildo, *Saudade Bossa Nova: musiche, contaminazioni e ritmi del Brasile*, Preface by Chico Buarque, Introduction by Gianni Minà, Logisma Editore, Firenze, 2017, 

## Εξωτερικοί σύνδεσμοι
* 
* 

Κατηγορία:Βραζιλιάνες τραγουδίστριες
Δημήτρης Μπάσης

Ο **Δημήτρης Μπάσης** (πραγματικό όνομα: **Δημήτριος Μπίμπασης**, Στουτγκάρδη, 4 Απριλίου 1970) είναι Έλληνας τραγουδιστής.

## Βιογραφία
Γεννήθηκε στην Στουτγκάρδη, όπου είχαν μεταναστεύσει για μερικά χρόνια οι γονείς του. Την Ελλάδα τη γνωρίζει για πρώτη φορά στα οκτώ του χρόνια, όταν επιστρέφουν οικογενειακώς στο Χέρσο Κιλκίς, τόπο καταγωγής του.

Στα είκοσι αρχίζει να τραγουδά επαγγελματικά και τον ανακαλύπτει ο Σταμάτης Κραουνάκης και η δισκογραφική εταιρεία Warner, με την οποία υπογράφει συμβόλαιο. Για τρεις σεζόν συνεργάζεται με την Άλκηστη Πρωτοψάλτη μαζί με τους Σταμάτη Κραουνάκη και Λίνα Νικολακοπούλου σε μουσικές παραστάσεις με το σκηνοθετικό βλέμμα του Ανδρέα Βουτσινά.

Το δισκογραφικό του ντεμπούτο έγινε στα έργα του Σταμάτη Κραουνάκη «Όταν Έρχονται Οι Φίλοι Μου», στο οποίο συμμετέχει με δύο τραγούδια και στο soundtrack «Το Τρίτο Στεφάνι», με ένα τραγούδι.
Το 1996 συνεργάζεται με τον Χρήστο Νικολόπουλο και τον Γιάννη Σπανό σε ζωντανές εμφανίσεις.https://www.ogdoo.gr/erevna/rakosyllektika/xristoygenna-sti-medousa-me-spano-nikolopoulo-20-xronia-prin Το 1997 κυκλοφορεί ο πρώτος προσωπικός δίσκος με τίτλο «Με Τη Φόρα Του Ανέμου» (μουσική Χρήστου Νικολόπουλου και Κώστα Φαλκώνη και στίχοι Χρίστου Παπαδόπουλου).

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κωνσταντία της Σικελίας (αντιβασίλισσα)

Η **Κωνσταντία** (1324 - 22 Οκτωβρίου 1355) από τον Οίκο της Βαρκελώνης-Σικελίας ήταν πριγκίπισσα της Σικελίας και κυβέρνησε το Βασίλειο της Σικελίας ως αντιβασίλισσα στο όνομα του αδελφού της Λουδοβίκου. 

## Βιογραφία
Ήταν η πρώτη κόρη του Πέτρου Β΄ της Σικελίας και της Ελισάβετ των Γκορίτσια, κόρης του Όθωνα Γ΄ δούκα της Καρινθίας.

Το 1352 διαδέχθηκε τη μητέρα της ως αντιβασίλισσα κατά την ανηλικιότητα του αδελφού της Λουδοβίκου. Η αντιβασιλεία της χαρακτηρίστηκε από συγκρούσεις μεταξύ των φατριών των ευγενών και από την επιδημία της πανώλης. Το 1355 ο Λουδοβίκος απεβίωσε από την πανώλη· σύντομα ακολούθησε και το τέλος της Κωνσταντίας. Αυτή απεβίωσε άγαμη.Έπειτα η θέση της ως αντιβασίλισσας της Σικελίας αναλήφθηκε από την αδελφή της Ευφημία, που την κράτησε μέχρι το 1357. 

## Πρόγονοι


## Σημειώσεις

Κατηγορία:Οίκος της Βαρκελώνης
Ευφημία της Σικελίας

Η **Ευφημία της Σικελίας** (1330 – 1359) από τον Οίκο της Βαρκελώνης-Σικελίας ήταν πριγκίπισσα της Σικελίας και κυβέρνησε το Βασίλειο της Σικελίας ως αντιβασίλισσα από το 1355 έως το 1357 κατά τη διάρκεια της βασιλείας του ανήλικου αδελφού της Φρειδερίκου Γ΄ του *Απλού*. 

## Βιογραφία
Ήταν η τέταρτη κόρη του Πέτρου Β΄ της Σικελίας και της Ελισάβετ των Γκορίτσια, κόρης του Όθωνα Γ΄ δούκα της Καρινθίας.

Το 1355 διαδέχθηκε την αδελφή της Κωνσταντία ως αντιβασίλισσα, αφού η τελευταία υπέκυψε στην επιδημία πανώλης. Η Ευφημία απεβίωσε άγαμη το 1359.

### Πρόγονοι


## Σημειώσεις

## Εξωτερικοί σύνδεσμοι
* http://www.guide2womenleaders.com/womeninpower/Womeninpower1350.htm

Κατηγορία:Οίκος της Βαρκελώνης
Κατηγορία:Πριγκίπισσες της Σικελίας
Willys Jeep Truck

Το **Willys Jeep Truck** ήταν ένα αγροτικό ημι-φορτηγό που παράχθηκε από την Willys-Overland από το 1947 μέχρι το 1965. Το φορτηγό φτιαχνόταν στο ίδιο σασί με το Willys Jeep Station Wagon. Συνολικά, το φορτηγό φτιαχνόταν σε πολλές εκδόσεις για πολλές δουλειές που είναι πελάτης θα μπορεί να χρειαζόταν να κάνει. Πρακτικώς, το Willys Jeep Truck μπορούσε να κουβαλήσει έως και 1,5 τόνους. Το φορτηγό ήταν αρκετά δημοφιλές παγκοσμίως και, επίσης, ήταν αρκετά ανταγωνιστικό με άλλα φορτηγά άλλων κατασκευαστών οχημάτων λόγω της καλής και γενικά ισχυρής κατασκευής του.

Από το 1962 μέχρι το 1965, κατασκευαζόταν μαζί με το Jeep Gladiator, τον διάδοχό του. 

Κατηγορία:Φορτηγό
Jeep Willys Truck
Κατηγορία:Αμερικανικά αυτοκίνητα
Κατηγορία:Αγροτικά
Jeep Forward Control

Το **Jeep Forward Control** ήταν ένα φορτηγό που παράχθηκε από την αμερικανική αυτοκινητοβιομηχανία Jeep από το 1956 μέχρι το 1965.

Το φορτηγό ήταν παρόμοια με τα βανάκια της Volkswagen από την δεκαετίες του 1960 και του 1970. Το φορτηγό παράχθηκε σε πολλές εκδοχές, αν και τα περισσότερα από αυτά τα φορτηγά δεν ήταν αρκετά καλό φτιαγμένα. Το φορτηγό ήταν και το πρώτο και τελευταίο σχετικά βαρύ φορτηγό που παράχθηκε από την εταιρεία. Συνολικά πουλήθηκαν λίγο περισσότερα από 30.000 οχήματα, χωρίς όμως να σημειώσει την εμπορική επιτυχία που ήλπιζε η εταιρεία.

Το φορτηγό αυτό παράχθηκε και στο εξωτερικό, από εταιρείες όπως η Mahindra & Mahindra Limited στην Ινδία και η VIASA στην Ισπανία, οι οποίες δημιούργησαν διάφορες παραλλαγές του. Στην Ινδία η παραγωγή του FC160 σταμάτησε το 1999, ενώ τα βαν και μίνι λεωφορείο (mini bus) Mahindra FJ-460 και FJ-470 διατηρούν τη γρίλια του Forward Control.

## Παραπομπές


## Βιβλιογραφία
* 
* 

## Εξωτερικοί σύνδεσμοι

* The FC Connection
* «1956 Jeep FC brochure»

Κατηγορία:Φορτηγό
Forward Control
Χουάνα Νούνιεθ δε Λάρα

Η **Χουάνα Νούνιεθ** (ισπαν.: *Juana Núñez de Lara*, 1286 - 12 Ιουνίου 1351) από τον Οίκο δε Λάρα ήταν επίσης γνωστή ως *λα Παλομίγια* ή *κυρία της Λάρα*. Με τους γάμους της έγινε πριγκίπισσα της Καστίλης.

## Βιογραφία
Ήταν κόρη του Χουάν Νούνιεθ Α΄ δε Λάρα κυρίου των Λέρμα, Αμάγια, Ντουένιας, Παλενθουέλα, Τορδεούμος, Τορεβατόν & λα Μόλτα, και της Τερέσα Ντίαθ Β΄ δε Άρο κυρίας της Μπιθκάγια , δισεγγονής του Αλφόνσου Θ΄ του Λεόν.

## Οικογένεια
Η Χουάνα παντρεύτηκε για πρώτη φορά τον Ερρίκο τον *Συγκλητικό*, πρίγκιπα της Καστίλης , 3ο γιο του Φερδινάνδου Γ΄ της Καστίλης και της πρώτης συζύγου του Ελισάβετ των Χοενστάουφεν της Σουαβίας. Ο γάμος ήταν άτεκνος και ο Ερρίκος απεβίωσε το 1304, αφήνοντας τη Χουάνα μία νεαρή χήρα.

Η Χουάνα παντρεύτηκε έπειτα τον Φερδινάνδο δε λα Θέρδα , γιο του Φερδινάνδου διαδόχου της Καστίλης και της συζύγου του Λευκής των Καπετιδών. Η Λευκή ήταν κόρη του Λουδοβίκου Θ΄ της Γαλλίας και της Μαργαρίτας του Οίκου της Βαρκελώνης της Προβηγκίας. Η Χουάνα και ο Φερδινάνδος είχαν τέσσερα παιδιά, που έφεραν το επώνυμο *δε Λα Θέρδα υ Λάρα*:
* Χουάν Γ΄ 1313–1350, νυμφεύτηκε τη Μαρία δε Άρο .
* Μπλάνκα 1311–1347, παντρεύτηκε τον Ιωάννη Εμμανουήλ πρίγκιπα της Βιγιένα. .
**  Ιωάννα Εμμανουέλα, παντρεύτηκε τον Ερρίκο Β΄ των Τραστάμαρα βασιλιά της Καστίλης και έγινε μητέρα των:
*** Ιωάννη Α΄ της Καστίλης.
*** Ελεονώρας, παντρεύτηκε τον Κάρολο Γ΄ των Εβρέ βασιλιά της Ναβάρρας.
* Μαργαρίτα, μοναχή.
* Μαρία, παντρεύτηκε τον Κάρολο Β΄ των Βαλουά κόμη του Αλανσόν  και ήταν μητέρα τού:
** Καρόλου Γ΄ κόμη του Αλανσόν.

## Βιβλιογραφικές αναφορές

## Πηγές
* 
* 

Κατηγορία:Οίκος της Λάρα
Jeep Gladiator (JT)

Το **Jeep Gladiator** είναι ένα αγροτικό pick-up φορτηγάκι που παράγεται από την αμερικανική Jeep / Chrysler από τον Απρίλιο του 2019 μέχρι σήμερα. Το φορτηγό είναι αρκετά δημοφιλές και φτιάχνεται στο ίδιο σασί με το Jeep Wrangler. Το αγροτικό είναι ο διάδοχος του Jeep Comanche, το οποίο σταμάτησε να παράγεται παγκοσμίως το 1992 / 1993.

Το Gladiator κυκλοφορεί σαν ένα «ημι-πολυτελές αγροτικό» σε σχέση με το πιο πολύ «φορτηγίσιο» Comanche. Το φορτηγάκι διατίθεται σαν διπλοκάμπινο προς το παρόν, αν και μια μονοκάμπινη αρχίζει να σχεδιάζεται από τον Όμιλο της Stellantis.

Το φορτηγό συνεχίζει να κρατάει την παράδοση της Jeep με τα αγροτικά pick-up να φτιάχνονται στην πλατφόρμα από τα SUV της εταιρείας αντί να γίνεται το αντίστροφο.

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου):

## Παραπομπές


## Αναφορές
* «FCA US Media – All-new 2020 Jeep® Gladiator: The Most Capable Midsize Truck Ever».

## Εξωτερικοί σύνδεσμοι
* 

Gladiator (JT)
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό